CELEX: 32015R2072
Language: lv
Date: 2015-11-17 00:00:00
Title: Padomes Regula (ES) 2015/2072 (2015. gada 17. novembris), ar ko 2016. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā, un groza Regulu (ES) Nr. 1221/2014 un Regulu (ES) 2015/104

19.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 302/1
            
         PADOMES REGULA (ES) 2015/2072
   (2015. gada 17. novembris),
   ar ko 2016. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā, un groza Regulu (ES) Nr. 1221/2014 un Regulu (ES) 2015/104
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 3. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Līguma 43. panta 3. punktā ir paredzēts, ka Padomei pēc Komisijas priekšlikuma jāpieņem pasākumi par zvejas iespēju noteikšanu un piešķiršanu.
            
         
               (2)
            
            
               Eiropas Parlamenta un Padomes Regulā (ES) Nr. 1380/2013 (1) paredzēts, ka saglabāšanas pasākumi jāpieņem, ņemot vērā pieejamos zinātniskos, tehniskos un ekonomiskos ieteikumus, tostarp attiecīgā gadījumā arī ziņojumus, ko sagatavojusi Zivsaimniecības zinātnes, tehnikas un ekonomikas komiteja (“ZZTEK”) un citas padomdevējas struktūras, kā arī saskaņā ar ieteikumiem, kas saņemti no konsultatīvajām padomēm.
            
         
               (3)
            
            
               Padomei ir jāpieņem pasākumi par zvejas iespēju noteikšanu un iedalīšanu un attiecīgi jāparedz arī daži ar tām funkcionāli saistīti nosacījumi. Zvejas iespējas būtu dalībvalstīm jāiedala tā, lai ikvienai dalībvalstij nodrošinātu ar katru zivju krājumu vai zvejniecību saistīto zvejas darbību relatīvu stabilitāti, pienācīgi ņemot vērā kopējās zivsaimniecības politikas (KZP) mērķus, kas noteikti Regulā (ES) Nr. 1380/2013.
            
         
               (4)
            
            
               Tāpēc saskaņā ar Regulu (ES) Nr. 1380/2013 kopējā pieļaujamā nozveja (KPN) būtu jānosaka, pamatojoties uz pieejamajiem zinātniskajiem ieteikumiem, ņemot vērā bioloģiskos un sociālekonomiskos aspektus, vienlaikus nodrošinot vienlīdzīgu attieksmi pret visiem zvejas segmentiem, kā arī ņemot vērā viedokļus, kas izteikti, apspriežoties ar ieinteresētajām personām.
            
         
               (5)
            
            
               To krājumu zvejas iespējas, kuriem izstrādāti īpaši daudzgadu plāni, būtu jānosaka saskaņā ar minētajos plānos paredzētajiem noteikumiem. Tāpēc nozvejas limiti attiecībā uz mencas krājumiem Baltijas jūrā būtu jānosaka saskaņā ar noteikumiem, kas paredzēti Padomes Regulā (EK) Nr. 1098/2007 (2).
            
         
               (6)
            
            
               Sakarā ar izmaiņām mencas austrumu krājuma bioloģijā Starptautiskā Jūras pētniecības padome (“ICES”) nav varējusi noteikt bioloģiskos references rādītājus mencas krājumam ICES 25.–32. apakšrajonā, un tā vietā ICES ir ieteikusi KPN minētajam mencas krājumam noteikt, pamatojoties uz pieeju, kuru izmanto gadījumos, kad ir pieejami ierobežoti dati. Tā kā bioloģisko references rādītāju nav, ievērot noteikumus par zvejas iespēju noteikšanu un iedalīšanu attiecībā uz mencas krājumu minētajos apakšrajonos, kā paredzēts Regulā (EK) Nr. 1098/2007, nav iespējams. Zvejas iespēju nenoteikšana un neiedalīšana varētu nopietni apdraudēt mencas krājuma ilgtspēju, tāpēc, lai veicinātu KZP mērķu sasniegšanu, kā definēts Regulā (ES) Nr. 1380/2013, ir lietderīgi noteikt KPN, pamatojoties uz pieeju, kuru izmanto gadījumos, kad ir pieejami ierobežoti dati, un tādā apmērā, kas atbilst ICES izstrādātajai un ieteiktajai pieejai.
            
         
               (7)
            
            
               Tā kā ICES izmanto jaunu pieeju zinātniskajiem ieteikumiem zvejas iespēju noteikšanai attiecībā uz mencas krājumu 22.–24. apakšrajonā, ir lietderīgi piemērot pakāpenisku pieeju zvejas iespēju samazināšanai.
            
         
               (8)
            
            
               Ņemot vērā jaunākos zinātniskos ieteikumus, mencas rietumu krājuma nārsta vietu aizsardzības nolūkā ir lietderīgi zvejas iespējas noteikt laikposmā, kas neietver nārsta laiku (no 2016. gada 15. februāra līdz 31. martam un nevis aprīlī, kā tika piemērots iepriekš). Šāda zvejas iespēju noteikšana veicinās krājuma sekmīgu attīstību un tādējādi arī KZP mērķu sasniegšanu, kā definēts Regulā (ES) Nr. 1380/2013.
            
         
               (9)
            
            
               Regulā (ES) Nr. 1380/2013 ir noteikts, ka KZP mērķis ir maksimālo ilgtspējīgas ieguves apjomu saistībā ar izmantošanas pakāpi, ja iespējams, sasniegt līdz 2015. gadam un pakāpeniski pieaugošā veidā – vēlākais līdz 2020. gadam attiecībā uz visiem krājumiem. Ja minētā izmantošanas pakāpe tiktu sasniegta līdz 2016. gadam, tas nopietni ietekmētu brētliņas un siļķes krājumus zvejojošo zvejas flotu sociālo un ekonomisko ilgtspēju, tāpēc ir pieņemams, ka minētā izmantošanas pakāpe tiek sasniegta ne vēlāk kā 2017. gadā. Attiecībā uz minētajiem krājumiem zvejas iespējas 2016. gadam būtu jānosaka tā, lai nodrošinātu, ka maksimālais ilgtspējīgas ieguves apjoms saistībā ar izmantošanas pakāpi tiek pieaugošā veidā nodrošināts līdz minētajam datumam.
            
         
               (10)
            
            
               Uz šajā regulā noteikto zvejas iespēju izmantošanu attiecas Padomes Regula (EK) Nr. 1224/2009 (3), un jo īpaši tās 33. un 34. pants par nozvejas un zvejas piepūles reģistrēšanu un par to datu nosūtīšanu Komisijai, kas saistīti ar zvejas iespēju pilnīgu apguvi. Tāpēc šajā regulā būtu jāprecizē, kādi kodi attiecībā uz izkrāvumiem no krājumiem, uz kuriem attiecas šī regula, dalībvalstīm jālieto, kad tās sūta datus Komisijai.
            
         
               (11)
            
            
               Ar Padomes Regulu (EK) Nr. 847/96 (4) tika ieviesti papildu nosacījumi ikgadējai KPN pārvaldībai, tostarp 3. un 4. pantā paredzētie elastības noteikumi par piesardzīgu un analītisku KPN. Saskaņā ar minētās regulas 2. pantu Padome, nosakot KPN, nolemj, kuriem krājumiem 3. vai 4. pantu nepiemēro, jo īpaši pamatojoties uz šo krājumu bioloģisko stāvokli. Ar Regulas (ES) Nr. 1380/2013 15. panta 9. punktu nesen tika ieviests ikgadējas elastības mehānisms visiem krājumiem, uz kuriem attiecas izkraušanas pienākums. Tāpēc, lai izvairītos no pārmērīgas elastības, kas apdraudētu dzīvo jūras bioloģisko resursu racionālas un atbildīgas izmantošanas principu, kavētu KZP mērķu sasniegšanu un pasliktinātu krājumu bioloģisko stāvokli, būtu jānosaka, ka Regulas (EK) Nr. 847/96 3. un 4. pantu analītiskai KPN piemēro tikai tad, ja nav izmantota ikgadējā elastība, kas paredzēta Regulas (ES) Nr. 1380/2013 15. panta 9. punktā.
            
         
               (12)
            
            
               2015. gadā, ņemot vērā Krievijas Federācijas noteikto embargo konkrētu lauksaimniecības un zivsaimniecības ražojumu importam no Savienības, tika ieviesta 25 % elastība neizmantoto zvejas iespēju pārnešanai attiecībā uz tiem krājumiem, kurus vissmagāk vai tieši skāra Krievijas noteiktais embargo. Ņemot vērā gan ārkārtas apstākļus, ko izraisa minētā embargo pagarināšana un paplašināšana attiecībā uz Savienību, kā arī tas, ka nav pieejami daži tradicionālie tirgi, gan zinātniskos ieteikumus, ir lietderīgi zvejas iespējas attiecībā uz konkrētiem krājumiem, kas nav izmantotas 2015. gadā, līdz 25 % apmērā pārnest uz 2016. gadu un attiecībā uz makreli Atlantijas okeāna ziemeļaustrumu daļā līdz 17,5 % apmērā pārnest no sākotnējās 2015. gada kvotas. Tāpēc ir lietderīgi šādu elastību ieviest gan Padomes Regulā (ES) Nr. 1221/2014 (5), gan Padomes Regulā (ES) 2015/104 (6). Konkrētajiem krājumiem vairs nebūtu jāpiemēro nekāda cita elastība attiecībā uz neizmantotu zvejas iespēju pārnešanu.
            
         
               (13)
            
            
               Lai nepieļautu zvejas darbību pārtraukumu un lai nodrošinātu Savienības zvejnieku iztikas līdzekļus, šī regula būtu jāpiemēro no 2016. gada 1. janvāra. Steidzamības dēļ šai regulai būtu jāstājas spēkā tūlīt pēc tās publicēšanas. To iemeslu dēļ, kas izklāstīti 12. apsvērumā, noteikumi attiecībā uz iespēju pārnest zvejas iespējas, kuras nav izmantotas 2015. gadā, būtu jāpiemēro no 2015. gada 1. janvāra,
            
         IR PIEŅĒMUSI ŠO REGULU.
   I NODAĻA
   
      VISPĀRĪGI NOTEIKUMI
   
   1. pants
   Priekšmets
   Ar šo regulu nosaka konkrētu zivju krājumu un zivju krājumu grupu zvejas iespējas Baltijas jūrā 2016. gadam.
   2. pants
   Darbības joma
   Šo regulu piemēro Savienības zvejas kuģiem, kas darbojas Baltijas jūrā.
   3. pants
   Definīcijas
   Šajā regulā piemēro šādas definīcijas:
   
               1)
            
            
               “ICES” ir Starptautiskā Jūras pētniecības padome;
            
         
               2)
            
            
               “Baltijas jūra” ir ICES IIIb, IIIc un IIId zona;
            
         
               3)
            
            
               “apakšrajons” ir Baltijas jūras ICES apakšrajons, kas noteikts Padomes Regulas (EK) Nr. 2187/2005 (7) I pielikumā;
            
         
               4)
            
            
               “zvejas kuģis” ir jebkurš kuģis, kas aprīkots jūras bioloģisko resursu komerciālai izmantošanai;
            
         
               5)
            
            
               “Savienības zvejas kuģis” ir dalībvalsts karoga zvejas kuģis, kas reģistrēts Savienībā;
            
         
               6)
            
            
               “krājums” ir konkrētā pārvaldības apgabalā sastopami jūras bioloģiskie resursi;
            
         
               7)
            
            
               “kopējā pieļaujamā nozveja” (KPN) ir daudzums, ko no katra krājuma var:
               
                           i)
                        
                        
                           iegūt gada laikā – attiecībā uz zvejniecībām, uz kurām attiecas Regulas (ES) Nr. 1380/2013 15. pantā paredzētais izkraušanas pienākums; vai
                        
                     
                           ii)
                        
                        
                           izkraut gada laikā – attiecībā uz zvejniecībām, uz kurām Regulas (ES) Nr. 1380/2013 15. pantā paredzētais izkraušanas pienākums neattiecas;
                        
                     
         
               8)
            
            
               “kvota” ir KPN daļa, kas iedalīta Savienībai, dalībvalstij vai trešai valstij.
            
         II NODAĻA
   
      ZVEJAS IESPĒJAS
   
   4. pants
   KPN un tās sadalījums
   KPN, kvotas un attiecīgā gadījumā ar tām funkcionāli saistīti nosacījumi ir noteikti pielikumā.
   5. pants
   Īpaši noteikumi par zvejas iespēju sadalījumu
   Šajā regulā paredzētais zvejas iespēju sadalījums dalībvalstīm neskar:
   
               a)
            
            
               apmaiņu, kas veikta, ievērojot Regulas (ES) Nr. 1380/2013 16. panta 8. punktu;
            
         
               b)
            
            
               atvilkumus un pārdali, kas veikta, ievērojot Regulas (EK) Nr. 1224/2009 37. pantu;
            
         
               c)
            
            
               papildu izkrāvumus, kas atļauti saskaņā ar Regulas (EK) Nr. 847/96 3. pantu vai Regulas (ES) Nr. 1380/2013 15. panta 9. punktu;
            
         
               d)
            
            
               daudzumus, kas ieturēti saskaņā ar Regulas (EK) Nr. 847/96 4. pantu vai nodoti saskaņā ar Regulas (ES) Nr. 1380/2013 15. panta 9. punktu;
            
         
               e)
            
            
               atvilkumus, kas veikti, ievērojot Regulas (EK) Nr. 1224/2009 105., 106. un 107. pantu.
            
         6. pants
   Tādas nozvejas un piezvejas izkraušanas nosacījumi, uz kurām neattiecas izkraušanas pienākums
   1.   Uz tādu sugu zivīm, uz kurām attiecas nozvejas ierobežojumi un kuras ir nozvejotas Regulas (ES) Nr. 1380/2013 15. panta 1. punktā minētajās zvejniecībās, attiecas izkraušanas pienākums, kas noteikts minētās regulas 15. pantā.
   2.   Jūras zeltplekstes nozvejas un piezvejas patur uz kuģa vai izkrauj tikai tad, ja tās nozvejojuši Savienības zvejas kuģi, kas kuģo ar tādas dalībvalsts karogu, kurai ir kvota, ar noteikumu, ka minētā kvota nav pilnībā apgūta.
   3.   Šīs regulas pielikumā ir norādīti Regulas (ES) Nr. 1380/2013 15. panta 8. punktā minētie nemērķa sugu krājumi drošās bioloģiskās robežās, lai varētu noteikt minētajā pantā paredzēto atkāpi no pienākuma atskaitīt nozveju no attiecīgajām kvotām.
   III NODAĻA
   
      DAŽU KRĀJUMU ZVEJAS IESPĒJU NOTEIKŠANAS ELASTĪGUMS
   
   7. pants
   Grozījums Regulā (ES) 2015/104
   Regulai (ES) 2015/104 pievieno šādu pantu:
   
      “18.a pants
      Dažu krājumu zvejas iespēju noteikšanas elastīgums
      1.   Šo pantu piemēro šādiem krājumiem:
      
                  a)
               
               
                  makrele IIIa un IV zonā; Savienības ūdeņos IIa, IIIb, IIIc un IIId zonā;
               
            
                  b)
               
               
                  makrele VI, VII, VIIIa, VIIIb, VIIId un VIIIe zonā; Savienības ūdeņos un starptautiskajos ūdeņos Vb zonā; starptautiskajos ūdeņos IIa, XII un XIV zonā;
               
            
                  c)
               
               
                  makrele Norvēģijas ūdeņos IIa un IVa zonā;
               
            
                  d)
               
               
                  siļķe Savienības, Norvēģijas un starptautiskajos ūdeņos I un II zonā;
               
            
                  e)
               
               
                  siļķe Ziemeļjūrā uz ziemeļiem no 53° N;
               
            
                  f)
               
               
                  siļķe IVc un VIId zonā;
               
            
                  g)
               
               
                  siļķe VIIa, VIIg, VIIh, VIIj un VIIk zonā;
               
            
                  h)
               
               
                  stavrida Savienības ūdeņos IIa, IVa, VI, VIIa–c, VIIe–k, VIIIa, VIIIb, VIIId un VIIIe zonā; Savienības un starptautiskajos ūdeņos Vb zonā; starptautiskajos ūdeņos XII un XIV zonā.
               
            2.   Attiecībā uz krājumiem, kas norādīti 1. punkta d) līdz h) apakšpunktā, jebkādus daudzumus līdz 25 % apjomā no dalībvalsts sākotnējās kvotas, kas nav izmantoti 2015. gadā, pieskaita, kad tiek aprēķināta konkrētās dalībvalsts attiecīgā krājuma kvota 2016. gadam. Attiecībā uz 1. punkta a) līdz c) apakšpunktā norādītajiem krājumiem minētā procentuālā daļa ir 17,5 %. Jebkurus daudzumus, kas nodoti citām valstīm saskaņā ar Regulas (ES) Nr. 1380/2013 16. panta 8. punktu, kā arī jebkurus daudzumus, kas atskaitīti saskaņā ar Regulas (EK) Nr. 1224/2009 37., 105. un 107. pantu, ņem vērā, lai noteiktu izmantotos un neizmantotos daudzumus saskaņā ar šo punktu.
      3.   Kad dalībvalsts attiecībā uz kādu konkrētu krājumu ir izmantojusi šā panta 2. punktā paredzēto iespēju, minētajam krājumam vairs nepiemēro nekādu citu elastību attiecībā uz neizmantotu zvejas iespēju pārnešanu.”
   
   8. pants
   Grozījums Regulā (ES) Nr. 1221/2014
   Regulai (ES) Nr. 1221/2014 pievieno šādu pantu:
   
      “5.a pants
      Dažu krājumu zvejas iespēju noteikšanas elastīgums
      1.   Šo pantu piemēro šādiem krājumiem:
      
                  a)
               
               
                  siļķe ICES 30.–31. apakšrajonā;
               
            
                  b)
               
               
                  reņģe Savienības ūdeņos ICES 25.–27., 28.2., 29. un 32. apakšrajonā;
               
            
                  c)
               
               
                  siļķe ICES 28.1. apakšrajonā;
               
            
                  d)
               
               
                  brētliņa Savienības ūdeņos ICES 22.–32. apakšrajonā.
               
            2.   Attiecībā uz krājumiem, kas norādīti 1. punktā, jebkādus daudzumus līdz 25 % apjomā no dalībvalsts sākotnējās kvotas, kas nav izmantoti 2015. gadā, pieskaita, kad tiek aprēķināta konkrētās dalībvalsts attiecīgā krājuma kvota 2016. gadam. Jebkurus daudzumus, kas nodoti citām valstīm, ievērojot Regulas (ES) Nr. 1380/2013 16. panta 8. punktu, un jebkurus daudzumus, kas atskaitīti, ievērojot Regulas (EK) Nr. 1224/2009 37., 105. un 107. pantu, ņem vērā, lai noteiktu izmantotos un neizmantotos daudzumus saskaņā ar šo punktu.
      3.   Kad dalībvalsts attiecībā uz kādu konkrētu krājumu ir izmantojusi šā panta 2. punktā paredzēto iespēju, minētajam krājumam vairs nepiemēro nekādu citu elastību attiecībā uz neizmantotu zvejas iespēju pārnešanu.”
   
   IV NODAĻA
   
      NOBEIGUMA NOTEIKUMI
   
   9. pants
   Datu nosūtīšana
   Kad dalībvalstis, ievērojot Regulas (EK) Nr. 1224/2009 33. un 34. pantu, nosūta Komisijai datus par daudzumiem, kas nozvejoti vai izkrauti no krājumiem, tās izmanto šīs regulas pielikumā noteiktos krājumu kodus.
   10. pants
   Elastība
   1.   Ja vien šīs regulas pielikumā nav norādīts citādi, krājumiem, kam noteikta piesardzīga KPN, piemēro Regulas (EK) Nr. 847/96 3. pantu, un krājumiem, kam noteikta analītiska KPN, piemēro minētās regulas 3. panta 2. un 3. punktu un 4. pantu.
   2.   Ja dalībvalsts izmanto Regulas (ES) Nr. 1380/2013 15. panta 9. punktā paredzēto ikgadējo elastību, Regulas (EK) Nr. 847/96 3. panta 2. un 3. punktu un 4. pantu nepiemēro.
   11. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 1. janvāra.
   Tomēr 7. un 8. pantu piemēro no 2015. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 17. novembrī
      
         
            Padomes vārdā –
         
         
            priekšsēdētājs
         
         J. ASSELBORN
      
   
   
      (1)  Eiropas Parlamenta un Padomes Regula (ES) Nr. 1380/2013 (2013. gada 11. decembris) par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).
   
      (2)  Padomes Regula (EK) Nr. 1098/2007 (2007. gada 18. septembris), ar ko izveido daudzgadu plānu Baltijas jūras mencu krājumiem un zvejniecībām, kas šos krājumus izmanto, groza Regulu (EEK) Nr. 2847/93 un atceļ Regulu (EK) Nr. 779/97 (OV L 248, 22.9.2007., 1. lpp.).
   
      (3)  Padomes Regula (EK) Nr. 1224/2009 (2009. gada 20. novembris), ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 343, 22.12.2009., 1. lpp.).
   
      (4)  Padomes Regula (EK) Nr. 847/96 (1996. gada 6. maijs), kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei (OV L 115, 9.5.1996., 3. lpp.).
   
      (5)  Padomes Regula (ES) Nr. 1221/2014 (2014. gada 10. novembris), ar ko 2015. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā, un groza Regulu (ES) Nr. 43/2014 un Regulu (ES) Nr. 1180/2013 (OV L 330, 15.11.2014., 16. lpp.).
   
      (6)  Padomes Regula (ES) 2015/104 (2015. gada 19. janvāris), ar ko 2015. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības kuģiem – konkrētos ūdeņos, kas nav Savienības ūdeņi, groza Regulu (ES) Nr. 43/2014 un atceļ Regulu (ES) Nr. 779/2014 (OV L 22, 28.1.2015., 1. lpp.).
   
      (7)  Padomes Regula (EK) Nr. 2187/2005 (2005. gada 21. decembris), ar ko nosaka tehniskus pasākumus zvejas resursu saglabāšanai Baltijas jūrā, Beltos un Zunda šaurumā (OV L 349, 31.12.2005., 1. lpp.).
   
      PIELIKUMS
      
         KPN, kas piemērojama Savienības kuģiem apgabalos, kuros noteikta KPN, pa sugām un apgabaliem
      
      Turpmāk tabulās ir noteiktas katra krājuma KPN un kvotas (dzīvsvara tonnās, ja vien nav norādīts citādi) un ar tām funkcionāli saistīti nosacījumi.
      Atsauces uz zvejas zonām ir atsauces uz ICES zonām, ja nav norādīts citādi.
      Zivju krājumi nosaukti sugu latīņu valodas nosaukumu alfabētiskā secībā.
      Šīs regulas īstenošanas vajadzībām turpmāk sniegta salīdzinoša tabula ar sugu nosaukumiem latīņu valodā un vispārpieņemtajiem nosaukumiem.
      
                  Zinātniskais nosaukums
               
               
                  Trīsburtu kods
               
               
                  Vispārpieņemtais nosaukums
               
            
                  
                     Clupea harengus
                  
               
               
                  HER
               
               
                  Reņģe
               
            
                  
                     Gadus morhua
                  
               
               
                  COD
               
               
                  Menca
               
            
                  
                     Pleuronectes platessa
                  
               
               
                  PLE
               
               
                  Jūras zeltplekste
               
            
                  
                     Salmo salar
                  
               
               
                  SAL
               
               
                  Lasis
               
            
                  
                     Sprattus sprattus
                  
               
               
                  SPR
               
               
                  Brētliņa
               
            
         
      
                  
                     Suga:
                  
               
               
                  Reņģe
                  
                     Clupea harengus
                  
               
               
                  
                     Zona:
                  
               
               
                  30.–31. apakšrajons
                  HER/3D30.; HER/3D31.
               
            
                  Somija
               
               
                  99 098
               
               
                   
               
               
                   
               
            
                  Zviedrija
               
               
                  21 774
               
               
                   
               
               
                   
               
            
                  Savienība
               
               
                  120 872
               
               
                   
               
               
                   
               
            
                  KPN
               
               
                  120 872
               
               
                   
               
               
                  Analītiskā KPN
               
            
         
      
                  
                     Suga:
                  
               
               
                  Reņģe
                  
                     Clupea harengus
                  
               
               
                  
                     Zona:
                  
               
               
                  22.–24. apakšrajons
                  HER/3B23.; HER/3C22.; HER/3D24.
               
            
                  Dānija
               
               
                  3 683
               
               
                   
               
               
                   
               
            
                  Vācija
               
               
                  14 496
               
               
                   
               
               
                   
               
            
                  Somija
               
               
                  2
               
               
                   
               
               
                  Piemēro šīs regulas 6. panta 3. punktu.
               
            
                  Polija
               
               
                  3 419
               
               
                   
               
               
                   
               
            
                  Zviedrija
               
               
                  4 674
               
               
                   
               
               
                   
               
            
                  Savienība
               
               
                  26 274
               
               
                   
               
               
                   
               
            
                  KPN
               
               
                  26 274
               
               
                   
               
               
                  Analītiskā KPN
                  Regulas (EK) Nr. 847/96 3. panta 2. un 3. punktu nepiemēro.
                  Regulas (EK) Nr. 847/96 4. pantu nepiemēro.
               
            
         
      
                  
                     Suga:
                  
               
               
                  Reņģe
                  
                     Clupea harengus
                  
               
               
                  
                     Zona:
                  
               
               
                  Savienības ūdeņi 25.–27., 28.2., 29. un 32. apakšrajonā
                  HER/3D25.; HER/3D26.; HER/3D27.; HER/3D28.2; HER/3D29.; HER/3D32.
               
            
                  Dānija
               
               
                  3 905
               
               
                   
               
               
                   
               
            
                  Vācija
               
               
                  1 035
               
               
                   
               
               
                   
               
            
                  Igaunija
               
               
                  19 942
               
               
                   
               
               
                  Piemēro šīs regulas 6. panta 3. punktu.
               
            
                  Somija
               
               
                  38 927
               
               
                   
               
               
                   
               
            
                  Latvija
               
               
                  4 921
               
               
                   
               
               
                   
               
            
                  Lietuva
               
               
                  5 182
               
               
                   
               
               
                   
               
            
                  Polija
               
               
                  44 224
               
               
                   
               
               
                   
               
            
                  Zviedrija
               
               
                  59 369
               
               
                   
               
               
                   
               
            
                  Savienība
               
               
                  177 505
               
               
                   
               
               
                   
               
            
                  KPN
               
               
                  Nepiemēro
               
               
                   
               
               
                  Analītiskā KPN
               
            
         
      
                  
                     Suga:
                  
               
               
                  Reņģe
                  
                     Clupea harengus
                  
               
               
                  
                     Zona:
                  
               
               
                  28.1. apakšrajons
                  HER/03D.RG
               
            
                  Igaunija
               
               
                  16 124
               
               
                   
               
               
                   
               
            
                  Latvija
               
               
                  18 791
               
               
                   
               
               
                  Piemēro šīs regulas 6. panta 3. punktu.
               
            
                  Savienība
               
               
                  34 915
               
               
                   
               
               
                   
               
            
                  KPN
               
               
                  34 915
               
               
                   
               
               
                  Analītiskā KPN
               
            
         
      
                  
                     Suga:
                  
               
               
                  Menca
                  
                     Gadus morhua
                  
               
               
                  
                     Zona:
                  
               
               
                  Savienības ūdeņi 25.–32. apakšrajonā
                  COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32.
               
            
                  Dānija
               
               
                  9 451
               
               
                   
               
               
                   
               
            
                  Vācija
               
               
                  3 760
               
               
                   
               
               
                   
               
            
                  Igaunija
               
               
                  921
               
               
                   
               
               
                   
               
            
                  Somija
               
               
                  723
               
               
                   
               
               
                   
               
            
                  Latvija
               
               
                  3 514
               
               
                   
               
               
                   
               
            
                  Lietuva
               
               
                  2 315
               
               
                   
               
               
                   
               
            
                  Polija
               
               
                  10 884
               
               
                   
               
               
                   
               
            
                  Zviedrija
               
               
                  9 575
               
               
                   
               
               
                   
               
            
                  Savienība
               
               
                  41 143
               
               
                   
               
               
                   
               
            
                  KPN
               
               
                  Nepiemēro
               
               
                   
               
               
                  Piesardzības KPN
                  Regulas (EK) Nr. 847/96 3. panta 2. un 3. punktu nepiemēro.
                  Regulas (EK) Nr. 847/96 4. pantu nepiemēro.
               
            
         
      
                  
                     Suga:
                  
               
               
                  Menca
                  
                     Gadus morhua
                  
               
               
                  
                     Zona:
                  
               
               
                  22.–24. apakšrajons
                  COD/3B23.; COD/3C22.; COD/3D24.
               
            
                  Dānija
               
               
                  5 552 (1)
                  
               
               
                   
               
               
                   
               
            
                  Vācija
               
               
                  2 715 (1)
                  
               
               
                   
               
               
                   
               
            
                  Igaunija
               
               
                  123 (1)
                  
               
               
                   
               
               
                   
               
            
                  Somija
               
               
                  109 (1)
                  
               
               
                   
               
               
                   
               
            
                  Latvija
               
               
                  459 (1)
                  
               
               
                   
               
               
                   
               
            
                  Lietuva
               
               
                  298 (1)
                  
               
               
                   
               
               
                   
               
            
                  Polija
               
               
                  1 486 (1)
                  
               
               
                   
               
               
                   
               
            
                  Zviedrija
               
               
                  1 978 (1)
                  
               
               
                   
               
               
                   
               
            
                  Savienība
               
               
                  12 720 (1)
                  
               
               
                   
               
               
                   
               
            
                  KPN
               
               
                  12 720 (1)
                  
               
               
                   
               
               
                  Analītiskā KPN
                  Regulas (EK) Nr. 847/96 3. panta 2. un 3. punktu nepiemēro.
                  Regulas (EK) Nr. 847/96 4. pantu nepiemēro.
               
            
         
      
                  
                     Suga:
                  
               
               
                  Jūras zeltplekste
                  
                     Pleuronectes platessa
                  
               
               
                  
                     Zona:
                  
               
               
                  Savienības ūdeņi 22.–32. apakšrajonā
                  PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32.
               
            
                  Dānija
               
               
                  2 890
               
               
                   
               
               
                   
               
            
                  Vācija
               
               
                  321
               
               
                   
               
               
                   
               
            
                  Polija
               
               
                  605
               
               
                   
               
               
                   
               
            
                  Zviedrija
               
               
                  218
               
               
                   
               
               
                   
               
            
                  Savienība
               
               
                  4 034
               
               
                   
               
               
                   
               
            
                  KPN
               
               
                  4 034
               
               
                   
               
               
                  Analītiskā KPN
               
            
         
      
                  
                     Suga:
                  
               
               
                  Lasis
                  
                     Salmo salar
                  
               
               
                  
                     Zona:
                  
               
               
                  Savienības ūdeņi 22.–31. apakšrajonā
                  SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31.
               
            
                  Dānija
               
               
                  19 879 (2)
                  
               
               
                   
               
               
                   
               
            
                  Vācija
               
               
                  2 212 (2)
                  
               
               
                   
               
               
                   
               
            
                  Igaunija
               
               
                  2 020 (2)
                  
               
               
                   
               
               
                   
               
            
                  Somija
               
               
                  24 787 (2)
                  
               
               
                   
               
               
                   
               
            
                  Latvija
               
               
                  12 644 (2)
                  
               
               
                   
               
               
                   
               
            
                  Lietuva
               
               
                  1 486 (2)
                  
               
               
                   
               
               
                   
               
            
                  Polija
               
               
                  6 030 (2)
                  
               
               
                   
               
               
                   
               
            
                  Zviedrija
               
               
                  26 870 (2)
                  
               
               
                   
               
               
                   
               
            
                  Savienība
               
               
                  95 928 (2)
                  
               
               
                   
               
               
                   
               
            
                  KPN
               
               
                  Nepiemēro
               
               
                   
               
               
                  Analītiskā KPN
                  Regulas (EK) Nr. 847/96 3. panta 2. un 3. punktu nepiemēro.
                  Regulas (EK) Nr. 847/96 4. pantu nepiemēro.
               
            
         
      
                  
                     Suga:
                  
               
               
                  Lasis
                  
                     Salmo salar
                  
               
               
                  
                     Zona:
                  
               
               
                  Savienības ūdeņi 32. apakšrajonā
                  SAL/3D32.
               
            
                  Igaunija
               
               
                  1 344 (3)
                  
               
               
                   
               
               
                   
               
            
                  Somija
               
               
                  11 762 (3)
                  
               
               
                   
               
               
                   
               
            
                  Savienība
               
               
                  13 106 (3)
                  
               
               
                   
               
               
                   
               
            
                  KPN
               
               
                  Nepiemēro
               
               
                   
               
               
                  Piesardzības KPN
               
            
         
      
                  
                     Suga:
                  
               
               
                  Brētliņa
                  
                     Sprattus sprattus
                  
               
               
                  
                     Zona:
                  
               
               
                  Savienības ūdeņi 22.–32. apakšrajonā
                  SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32.
               
            
                  Dānija
               
               
                  19 958
               
               
                   
               
               
                   
               
            
                  Vācija
               
               
                  12 644
               
               
                   
               
               
                   
               
            
                  Igaunija
               
               
                  23 175
               
               
                   
               
               
                   
               
            
                  Somija
               
               
                  10 447
               
               
                   
               
               
                   
               
            
                  Latvija
               
               
                  27 990
               
               
                   
               
               
                   
               
            
                  Lietuva
               
               
                  10 125
               
               
                   
               
               
                   
               
            
                  Polija
               
               
                  59 399
               
               
                   
               
               
                   
               
            
                  Zviedrija
               
               
                  38 582
               
               
                   
               
               
                   
               
            
                  Savienība
               
               
                  202 320
               
               
                   
               
               
                   
               
            
                  KPN
               
               
                  Nepiemēro
               
               
                   
               
               
                  Analītiskā KPN
               
            
         (1)  Šo kvotu drīkst apgūt no 2016. gada 1. janvāra līdz 14. februārim un no 1. aprīļa līdz 31. decembrim.
      
         (2)  Zivju skaits.
      
         (3)  Zivju skaits.